Na temelju članka 61. a stavka 2. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01- vjerodostojno tumačenje, 129/05., 109/07., 125/08., 36/09., 150/11., 144/12. i 19/13. – pročišćeni tekst), članka 70. stavka 4. Statuta Grada Koprivnice („Glasnik Grada Koprivnice“ broj 4/09., 1/12., 1/13. i 3/13. – pročišćeni tekst) i članka 3. stavka 5. Odluke o izboru članova vijeća mjesnih odbora na području Grada Koprivnice, Gradsko vijeće Grada Koprivnice na 13. sjednici održanoj 22. listopada 2014. godine donijelo je

**ODLUKU**

**o raspisivanju izbora za članove vijeća mjesnih odbora**

**na području Grada Koprivnice**

I.

Raspisuju se izbori za članove vijeća mjesnih odbora na području Grada

Koprivnice i to:

1. Vijeće Mjesnog odbora Banovec - 7 članova,

2. Vijeće Mjesnog odbora Brežanec - 7 članova,

3. Vijeće Mjesnog odbora Centar - 9 članova,

4. Vijeće Mjesnog odbora Dubovec - 9 članova,

5. Vijeće Mjesnog odbora Ledinska - 7 članova,

6. Vijeće Mjesnog odbora Lenišće - 7 članova,

7. Vijeće Mjesnog odbora Miklinovec - 7 članova,

8. Vijeće Mjesnog odbora Podolice - 9 članova,

9. Vijeće Mjesnog odbora Taraščice - 9 članova,

10. Vijeće Mjesnog odbora Vinica - 7 članova,

11. Vijeće Mjesnog odbora Reka - 7 članova,

12. Vijeće Mjesnog odbora Kunovec breg - 5 članova,

13. Vijeće Mjesnog odbora Starigrad - 7 članova,

14. Vijeće Mjesnog odbora Draganovec - 5 članova,

15. Vijeće Mjesnog odbora Herešin - 5 članova,

16. Vijeće Mjesnog odbora Bakovčica - 5 članova,

17. Vijeće Mjesnog odbora Jagnjedovec - 5 članova,

18. Vijeće Mjesnog odbora Štaglinec - 5 članova.

II.

Za dan provedbe izbora određuje se nedjelja, 23. studenoga 2014. godine.

III.

Danom stupanja na snagu ove Odluke prestaje mandat dosadašnjih članova vijeća mjesnih odbora iz točke I. ove Odluke.

IV.

Ova Odluka objavit će se u »Glasniku Grada Koprivnice«, a stupa na snagu 23. listopada 2014. godine.

GRADSKO VIJEĆE

GRADA KOPRIVNICE

KLASA:013-01/14-01/0005

URBROJ: 2137/01-08/1-14-1

Koprivnica, 22. listopada 2014. PREDSJEDNIK: Zoran Gošek, dipl.ing.

O b r a z l o ž e n j e

 Zakonom o izmjenama i dopunama Zakona o lokalnoj i područnoj (regionalnoj) samoupravi (Narodne novine broj 144/12) propisano je da izbore za članove vijeća mjesnih odbora raspisuje predstavničko tijelo.

Nadalje navedenim Zakonom propisano je da se članovi vijeća mjesnog odbora biraju na neposrednim izborima, tajnim glasovanjem, razmjernim izbornim sustavom. Postupak izbora članova vijeća mjesnog odbora uređuje predstavničko tijelo općim aktom, odgovarajućom primjenom odredaba zakona kojim se uređuje izbor članova predstavničkih tijela jedinica lokalne samouprave.

U skladu sa navedenim, Gradsko vijeće Grada Koprivnice donijelo je Odluku o izboru članova vijeća mjesnih odbora na području Grada Koprivnice kojom se uređuju sva pravila vezana uz izbor članova vijeća mjesnih odbora.

Redovni izbori za članove vijeća mjesnih odbora održavaju se svake četvrte godine, a kako su posljednji redovni izbori za članove vijeća mjesnih odbora na području Grada Koprivnice održani 2010. godine potrebno je raspisati izbore za novi saziv vijeća mjesnih odbora.

Člankom 3. Odluke o izboru članova vijeća mjesnih odbora na području Grada Koprivnice propisano je da izbore za članove vijeća mjesnih odbora na području Grada Koprivnice raspisuje Gradsko vijeće odlukom kojom utvrđuje točan datum održavanja izbora s time da od dana raspisivanja izbora pa do dana izbora ne može proteći manje od 30 niti više od 60 dana.

Nakon raspisivanja izbora gradonačelnik imenuje Gradsko izborno povjerenstvo koje provodi izbore i to stalni sastav, a u roku 8 dana od stupanja na snagu odluke o raspisivanju izbora određuje se prema prijedlogu stranaka prošireni sastav Gradskog izbornog povjerenstva koji čine tri dogovorno predložena predstavnika većinske političke stranke odnosno političkih stranaka i tri dogovorno predložena predstavnika oporbene odnosno oporbenih političkih stranaka sukladno stranačkom sastavu Gradskog vijeća. Od dana raspisivanja izbora počinju teći rokovi za izborne radnje prema obvezatnim uputama o redoslijedu izbornih radnji i tijeku rokova koje utvrđuje Gradskog izborno povjerenstvo.

Nadalje, u roku 14 dana od dana stupanja na snagu odluke o raspisivanju izbora provodi se postupak kandidiranja odnosno predlaganja kandidacijskih lista za izbor članova vijeća mjesnih odbora od strane ovlaštenih predlagatelja. Kandidacijske liste moraju Gradskom izbornom povjerenstvu biti dostavljene u skladu sa uvjetima i na način propisan odredbama Odluke o izboru članova vijeća mjesnih odbora na području Grada Koprivnice.

Stoga se u skladu sa svime naprijed navedenim predlaže donošenje Odluke o raspisivanju izbora za članove vijeća mjesnih odbora na području Grada Koprivnice u priloženom tekstu.

 Nositelj izrade akta: Predlagatelj akta:

Upravni odjel za poslove Gradskog vijeća Gradonačelnica

 i gradonačelnika

 Pročelnica: Vesna Želježnjak, dipl. oec.

 Dubravka Kardaš, dipl. iur.